ບັນ​ດາ​ຄອບ​ຄົວ ນຳ​ເອົາ​ລູກ​ເຕົ້າ ເຂົ້າ​ຮ່ວມ​ ການປະ​ທ້ວງ ຢູ່​​ທີ່ ຮົງ​ກົງ
ບັນ​ດາ​ຄອບ​ຄົວ ຊຶ່ງ​ຫຼຼາຍໆ​ຄົນ ມີ​ລໍ້​ຍູ້​ເດັກ​ນ້ອຍ ໄດ້​ເຂົ້າ​ຮ່ວມ​ ໃນ​ການ​ໂຮມ​ຊຸມ​ນຸມ ເພື່ອ “ປົກ​ປ້ອງ​ເດັກ​ນ້ອຍ” ​​ໃນ​ວັນ​ເສົາ​ມື້​ນີ້ ທີ່ຍັງ​ດຳ​ເນີນ​ຢູ່​ຕໍ່ມາໃນ​ຮົງ​ກົງ.
ການປະທ້ວງເພື່ອສະໜັບສະໜູນປະຊາທິປະໄຕ ຍັງດຳເນີນຢູ່ຕໍ່ມາໃນຮົງກົງ ໃນວັນ ທ້າຍສັບປະດາທີສິບຕິດຕໍ່ກັນ ເຖິງແມ່ນວ່າລັດຖະບານໄດ້ປະຕິເສດບໍ່ຍອມອອກໃບ ອະນຸຍາດໃຫ້ ແຕ່ວ່າມີພຽງການເດີນຂະບວນດຽວເທົ່ານັ້ນທີ່ໄດ້ ຮັບການອະນຸມັດ ການໂຮມຊຸມນຸມໃນວັນພັກທ້າຍອາທິດໄດ້ເລີ້ມຕົ້ນກ່ອນກຳນົດ ເວລາພວກນັກເຄື່ອນ ໄຫວພາກັນຈັດການປະທ້ວງເປັນເວລາສາມມື້ ຢູ່ທີ່ສະໜາມບິນ ເລີ້ມແຕ່ວັນສຸກວານ ວານນີ້ເປັນຕົ້ນມາ ມີການປະທ້ວງຢູ່ທົ່ວຮົງກົງ ໃນວັນເສົາມື້ນີ້ ບັນດາຄອບຄົວ ຊຶ່ງຫຼຼາຍໆຄົນມີລໍ້ຍູ້ເດັກນ້ອຍ ໄດ້ເຂົ້າຮ່ວມ ໃນການເດີນຂະບວນ ເພື່ອ “ປົກປ້ອງເດັກນ້ອຍ” ໃນວັນເສົາມື້ນີ້ ມັນແມ່ນແຜນເດີນຂະບວນ ດຽວເທົ່ານັ້ນ ໄດ້ຮັບການອະນຸມັດ ເຈ້ຍໃບປິວໂຕໜັງສືຂອງພວກເດັກນ້ອຍໄດ້ມີການແຈກຢາຍ ກັນດ້ວຍຄຳວ່າ A ແມ່ນ “ໂກດແຄ້ນ” D ແມ່ນ “ເດີນຂະບວນ” ແລະ P ແມ່ນ “ປະທ້ວງ ” ນາງເຟ ລາຍ ກ່າວຕໍ່ອົງການຂ່າວ AFP ຂອງຝຣັ່ງວ່າ “ພວກເຮົາຕ້ອງບອກໃຫ້ພວກ ເດັກນ້ອຍຮູ້ ກ່ຽວກັບສະພາບການປັດຈຸບັນຢູ່ໃນຮົງກົງ ແລະສິດສອນໃຫ້ເຂົາເຈົ້າຮູ້ ກ່ຽວກັບວ່າສັງຄົມ ທີ່ຖືກຕ້ອງແມ່ນແນວໃດ ” ນາງລາຍ ໄດ້ເຂົ້າຮ່ວມການເດີນຂະ ບວນກັບຫຼານສາວຂອງລາວອາຍຸສາມປີ ຈີນອ້າງວ່າການປະທ້ວງຢູ່ໃນຮົງກົງ ໄດ້ຮັບທຶນມາຈາກປະເທດຕາເວັນຕົກ ແຕ່ບໍ່ມີ ຫລັກຖານ ນອກເໜືອໄປຈາກຄຳເວົ້ າທີ່ການສະໜັບສະໜູນພວກປະທ້ວງຈາກບັນ ດານັກການເມືອງຕາເວັນຕົກຈຳນວນນຶ່ງ ທ່ານສະຕິບ ຊັງ ຫົວໜ້າຫ້ອງການ ການສຶກສາກ່ຽວກັບເຂດເອເຊຍ ແລະອາຟຣິກາ ຂອງສະຖາບັນຈີນ ໃນນະຄອນຫຼວງລອນດອນ ກ່າວຕໍ່ອົງການຂ່າວ AP ວ່າ “ຮົງກົງ ພວມເປັນບັນຫາທີ່ຮ້າຍແຮງສຳລັບລັດຖະບານຈີນ ຈີນບໍ່ສາມາດທີ່ຈະປ່ອຍໃຫ້ ພວກປະທ້ວງທ້າທາຍຕໍ່ອຳນາດ ຫຼືເຮັດໃຫ້ຕົນເສຍໜ້າໃນສັນຍາລັກຂອງອຳນາດ ໂດຍນທີ່ບໍ່ມີການລົງໂທດ ແຕ່ກໍຍັງບໍ່ຕ້ອງການທີ່ຈະທັບມ້າງໂດຍໃຊ້ກຳລັງທະຫານ ” ຄວາມບໍ່ສະຫງົບໄດ້ເລີ້ມຂຶ້ນໃນເດືອນມິຖຸນາ ໂດຍຮ່າງກົດໝາຍທີ່ມີແຜນຈະອະນຸ ຍາດໃຫ້ສົ່ງຜູ້ຕ້ອງສົງໄສໄປດຳເນີນຄະດີຢູ່ຈີນ ນັບແຕ່ນັ້ນມາ ການປະທ້ວງໄດ້ຂະຫຍາຍຕົວເປັນຂະບວນການເພື່ອປະຕິຮູບປະ ຊາທິປະໄຕ